  Anexa nr. 1  la HCL          /2026
STUDIU DE OPORTUNITATE

Privind aprobarea Studiului de oportunitate și aprobarea întocmirii unui Raport de Evaluare, în vederea  vânzării prin licitație publică a unui teren aflat în proprietatea privată a Municipiului Baia Mare, identificat prin C.F. nr. 128499 Baia Mare, nr. cadastral 128499, în suprafață de 115 mp, situat în Baia Mare, Bd. Traian, nr. 22.
Urmare a solicitării SC Antrepriza de Construcții Eco-Civile S.R.L.,înregistrată la Municipiul Baia Mare sub nr. 45391/21.08.2025, completată prin adresa nr. 62801/24.11.2025, privind cumpărarea terenului situat în Baia Mare, Bd.Traian nr. 22 , motivat de faptul că acesta este ocupat de extindere la sediu firma.

A fost emis Certificatul de Urbanism nr. 1635/10.11.2025, favorabil, care poate fi utilizat în scopul declarat pentru cumpărare teren în suprafață de 115 mp, aferent extindere spațiu.

Referitor la procedura aleasă, vânzare prin licitație publică, aceasta se va desfășura conform art. 363 din OUG nr. 57/2019 privind Codul Administrativ, deoarece construcția a fost realizată cu nerespectarea autorizației de construire, proprietarul nefiind considerat constructor de bună credință. 

 CAP. I. OBIECTUL VÂNZĂRII 

Imobilul  care face obiectul vânzării, este terenul în suprafata de 115 mp,  proprietatea privată a Municipiului Baia Mare, identificat prin C.F. nr. 128499 Baia Mare, nr.cadastral 128499, imobil situat în Baia Mare, Bd. Traian, nr. 22, concesionat în baza Contractului de concesiune 420/27.10.2022 si a Contractului de Concesiune nr. 507/27.10.2022, având ca obiect concesionarea terenului. situat în Baia Mare, Bd. Traian nr. 22 în suprafață  de79 mp identificat prin CF nr. 128499 cadastral 128499, respectiv a terenului în suprafață de 36mp, înscris în  CF 128499 Baia Mare nr. Cadastral 128499 conform PAD înregistrat la OCPI Maramureș cu nr. 28941/19.06.2020, acces din exterior sediu firmă, respectiv suplimentare acces pentru sediu firma
Cap. II. MOTIVAȚIA VÂNZĂRII
Motivele de ordin estetic, legislativ, economic, financiar şi social care impun vânzarea unor bunuri - terenuri și construcții, sunt următoarele:
- prevederile HCL nr. 371/2007, prin care au fost stabilite preturile unitare de vânzare, actualizate, pentru terenurile proprietate privată a Municipiului Baia Mare, afectate de supraedificate proprietate privată, în natură extinderi și accese la spațiile de locuit, supuse schimbării de destinație, precum și pentru terenurile aferente balcoanelor și extinderilor edificate pentru îmbunătățirea confortului locuințelor.
- valorificarea unor terenuri care nu sunt utilizate pentru activități ale autorității locale, fiind practic ocupat de extindere la apartament  

- Art. 108 si art. 363 alin.(1) din OUG nr. 57/2019 privind Codul Administrativ

-  administrarea eficientă a domeniului privat al Municipiului Baia Mare pentru atragerea de venituri suplimentare la bugetul local prin vânzarea unor imobile 
Cap. III. ELEMENTE DE PREȚ
3.1. Preţul de vânzare al terenului, stabilit prin Hotărârea Consiliului Local nr. 371/2007, respectiv 100 EURO/mp plus TVA, echivalentul în lei la data plăţii, preț pe care îl considerăm ca echivalent pentru această estimare, rezultând un pret de pornire de 11.500 euro, pret care se stabileste legal de către Consiliul Local în baza unui  Raport de Evaluare întocmit de către un evaluator autorizat ANEVAR, care va fi întocmit în anul în care se aprobă vânzarea efectivă.
3.2. Conform Grilei Notarilor Publici terenul este situat în Zona 2 Semicentrală-cartier , având valoarea de 440 lei/mp, iar valoarea acestuia este de 50.600,00lei, aproximativ 9.934,42 euro la cursul BNR din data de 09.02.2026 de 5,0934 lei/euro
3.3. Conform contractului de concesiune nr. 420/27.10.2022, până la data de 26.10.2047, când acesta se încheie, s-ar încasa o redevență totală de 232.760,01lei, aproximativ 45.698,35 EURO (la cursul BNR din data de 09.02.2026 de 5.0934 lei/EURO), dar prețul se va stabili pe baza unui raport de evaluare și poate fi mai mare sau mai mic. Conform contractului de concesiune nr. 507/27.10.2022, până la data de 26.10.2047, când acesta se încheie, s-ar încasa o redevență totală de 106.066,21 lei, aproximativ 20.824,24 EURO (la cursul BNR din data de 09.02.2026 de 5.0934 lei/EURO), dar prețul se va stabili pe baza unui raport de evaluare și poate fi mai mare sau mai mic.
 3.4.Conform Fișelor mijlocului fix, terenul situat pe Bd. Traian, nr. 22, în suprafață de totală de 115mp, identificat prin CF 128499 Baia Mare, nr. cadastral 128499, figurează în evidențele noaastre fiscal cu suma totală de 46.000,00 lei
3.5. Contravaloarea raportului de evaluare  pentru terenul care face obiectul vânzării, va fi achitată  din bugetul local și va fi recuperată de la câștigătorul licitației.
3.6. Taxele notariale pentru încheierea în formă autentică a contractului de vânzare cumpărare vor fi achitate de cumpărător.
Cap. IV. MODALITATEA DE VÂNZARE
Procedura de vânzare propusă este vânzarea prin licitație publică conform art. 363 din OUG nr. 57/2019 privind Codul Administrativ.
Cap. V. CONCLUZII

Având în vedere prevederile legale mai sus menționate, considerăm că nu există impedimente legale pentru vânzarea prin licitație publică a acestui teren și construcție edificată pe acesta.
Dacă se aprobă vânzarea, termenele estimate pentru realizarea și finalizarea operațiunilor ar fi :

·  27.02.2026 - aprobarea studiului de oportunitate

·  31.03.2026 - aprobarea prețului de pornire, a documentației de licitație și a procedurii
·  30.04.2026 - organizarea licitației

Încheierea contractului autentic de vânzare cumpărare se va face după parcurgerea procedurii administrative de stabilire a câștigătorului .

